Gunnar Havstad

Gunnar Havstad (født 21. januar 1901, død 16. september 1973)DIS Gravminner i Norge
var en norsk billedhugger og forfatter, mest kjent som prisbelønt tinnsmed og kannestøper.
Liv og virke
Som svært ung forsøkte han seg som kobbersmed hjemme på Nordstrand.

Han studerte under Carl Milles som var professor ved Kungliga Konsthögskolan i Stockholm.

Derpå etablerte han sitt Havstad Tinn på Blylaget utenfor Nesodden i 1928. I 1931 ble Aksel Sandemose  nabo og medarbeider (han navnga blant annet
Jomfrukannen), og fikk Havstads hjelp til oversettelse av En sjømann går i land utgitt 1931.  Sandemoses sønn Bjarne Sandemose gikk i tinnsmed-lære hos Gunnar Havstad.

Gunnar Havstad var gift med Iben Sinding som var datter av Sigmund Sinding. 

Hans produkt ble solgt verden over, og han mottok designpris fra Milano.Afrikanere tømmer vin av kanner fra Nesodden.  Gunnar Havstads varer selges over hele verden i VG (11.2.1958)  

Norsk Kunstnerleksikon om Gunnar Havstad: 

H. begynte som billedhugger og laget flere pregnante portrettbyster, f.eks.Gabriel Scott (1928). I 1930 etablerte han verksted for tinnarbeider på Blylaget, Nesodden. Hans arbeider innebar en renessanse for tinn som materiale idet han frigjorde det fra hevdvunne former og skapte moderne typer i et funksjonalistisk formspråk. 

Sønnen Sveinung Havstad drev bedriften videre i det samme verkstedet som i 1928, og bjella i Bjellesauprisen er fra firmaet.

Bedriften var i perioden 1997-2007 lokalisert på Fedje for å lage brandnameproduktet "Hadeland Tinnstøperi" til Atle Brynestad, inntil han flyttet fabrikasjonen til Asia. Gunnar Havstads barnebarn, Gjermund Havstad var da med som eier og designer i bedriften.  

 Offentlige arbeider 
Utsmykninger og verk i offentlige samlinger:
 Portrettbyste Gabriel Scott, Pollen, Arendal (1928)
 Døpefat og -kanne, Skoklefald kapell, Nesodden
 Vojens kirke, Syd-Jylland (1949)
 Tana kirke, Finnmark

 Kollektivutstillinger 
 Moderne kunstindustri, Kunstindustrimuseet i Oslo, 1931
 Foreningen Brukskunsts utst., 1931
 Verdensutst. i Paris, 1937
 Design in Scandinavia, vandreutst. USA, 1954-1957
 Foreningen Brukskunsts høstmønstring, Kunstnernes Hus, Oslo, 1959

 Separatutstillinger 
 Norway Designs, Oslo, 1956 

 Utgivelser 
 Gutten, tiden og djevelen (1928)

 Referanser 

Kategori:Norske kunstnere
Kategori:Norske tinnsmeder
Kategori:Personer fra Nesodden kommune
Kategori:Fødsler i 1901
Kategori:Dødsfall i 1973